KOMISSION ASETUS (EY) N:o 1861/95,
annettu 27 päivänä heinäkuuta 1995,
vilja- ja riisialan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä annetun asetuksen (EY) N:o 1162/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna asetuksella (EY) N:o 1664/95 (2), ja erityisesti sen 9 artiklan 2 kohdan, 12 artiklan 4 kohdan ja 13 artiklan 11 kohdan,
sekä katsoo, että
komission asetuksessa (EY) N:o 1162/95 (3), sellaisena kuin se on viimeksi muutettuna asetuksella (EY) N:o 1617/95 (4), vahvistetaan vilja- ja riisialan tuonti- ja vientitodistusten järjestelmän soveltamista koskevat erityiset yksityiskohtaiset säännöt,
jos tukea ei ole vahvistettu, kaikkien asetuksen (ETY) N:o 1766/92 ja neuvoston asetuksen (ETY) N:o 1418/76 (5), sellaisena kuin se on viimeksi muutettuna asetuksella (EY) N:o 1530/95 (6), 1 artiklassa tarkoitettuja tuotteita koskevien todistusten voimassaoloaikaa on lyhennettävä, jotta vältetään markkinoiden hyvälle hallinnalle aiheutuvat haitat erityisen herkän kauden aikana; sen vuoksi olisi vahvistettava tarkka voimassaoloaika,
kaikista todistushakemuksista, riippumatta siitä sisältyykö niihin tuki, olisi ilmoitettava komissiolle, jotta se voi laatia tilastolliset taseet, jotka ovat välttämättömiä markkinoiden hallinnalle ja vientiä koskevien sitoumusten seurannalle,
tämän vuoksi on tarpeen muuttaa asetus (EY) N:o 1162/95, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1162/95 seuraavasti:
1. Lisätään 7 artiklaan seuraava uusi 2 a kohta:
"2 a. Jos tukea ei ole vahvistettu, asetuksen (ETY) N:o 1766/92 1 artiklassa ja asetuksen (ETY) N:o 1418/76 1 artiklassa tarkoitettuja tuotteita koskevat vientitodistukset ovat voimassa niiden asetuksen (ETY) N:o 3719/88 21 artiklan 1 kohdan mukaisesta antopäivästä 30 päivää."
2. Korvataan 13 artiklan 1 kohdan a alakohdan i alakohdan ensimmäinen luetelmakohta seuraavasti:
"- kaikki todistushakemukset tai todistushakemusten puuttuessa."
2 artikla
Jäsenvaltioiden on annettava komissiolle tiedoksi, niin pian kuin mahdollista, kaikki todistukset, jotka on annettu 1 päivästä heinäkuuta 1995 alkaen tämän asetuksen voimaantuloon asti.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sen 2 artiklaa sovelletaan kuitenkin 1 päivästä heinäkuuta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä heinäkuuta 1995.